Sitronpiplerker

se inndeling!

Sitronpiplerker (Hemimacronyx) er en gruppe små spurvefugler (Passeriformes) som inngår i erlefamilien (Motacillidae). Slekten teller kun to arter, og begge er monotypiske og endemiske til høylandet i det sørlige Afrika. Gruppen danner sammen med savannepiplerker (Macronyx) en egen klade innenfor piplerkene, og disse artene særpreges av å ha ei spesielt lang hallux-klo.

Taksonomi 
Sitronpiplerkene blir av og til inkludert blant savannepiplerkene i slekten Macronyx. Tidligere var én av dem også ei tid plassert blant piplerkene i slekten Anthus. Dagens plassering i slekten Hemimacronyx støttes imidlertid genetisk.

Biologi 
Sitronpiplerker er fysisk mindre enn savannepiplerkene og måler typisk 16–18 cm i lengde og veier omkring 24–26 g, avhengig av arten. Artene har ei kryptisk fjærdrakt som domineres av gult i buken og mørkere gråoliven eller brunoliven med innslag av et kryptisk svart mønster på oversiden. Kjønnene er like. De er i større grad tilpasset et liv på bakken, sammenlignet med de mindre erlene. De nedre ekstremitetene er middels lange og føttene er utrustet med lange, tynne tær med tilsvarende lange og tynne klør. Baktåen (hallux) særpreges av ei eksepsjonelt lang hallux-klo.

Sitronpiplerkene okkuperer åpent gresskledd treløst høyland i høyder mellom  og  moh.

Inndeling 
Inndelingen og utbredelse følger Birds of the World. Norske navn på artene følger Norsk navnekomité for fugl.

 Passeriformes, spurvefugler
 Passeri, sangfugler
 Passerida
 Passeroidea
 Motacillidae, erlefamilien
 Dendronanthus, skogerle, monotypisk
 Motacilla, erler, 13 arter
 Madanga, madanga, monotypisk
 Anthus, piplerker, 42 arter
 Tmetothylacus, gullpiplerke, monotypisk
 Hemimacronyx, sitronpiplerker, 2 arter
 H. chloris, sitronpiplerke (monotypisk)
 H. sharpei, kikuyupiplerke (monotypisk)
 Macronyx, savannepiplerker, 7 arter

Referanser

Eksterne lenker 
 

Erler og piplerker